**Մարզպետի տեղակալ Լևոն Սարգսյանը մասնակցեց <<Հույսի կամուրջ>> ՀԿ-ի Իջևանի մասնաճյուղում տեղի ունեցած ժողով-հանդիպմանը 01.07.2014**

 Հուլիսի 1-ին Տավուշի մարզպետի տեղակալ Լևոն Սարգսյանը մասնակցեց <<Հույսի կամուրջ>> հասարակական կազմակերպության Իջևանի մասնաճյուղում տեղի ունեցած ժողով-հանդիպմանը, որի նպատակն էր <<Աշխատանքի և արժանապատիվ կյանքի իրավունք>> ծրագրի շրջանակներում ստեղծել քաղաքացիական գործընկերության հարթակ` խթանելու համագործակցությունը պետական և ոչ պետական կազմակերպությունների միջև, հզորացնելու կազմակերպությունների շահերի պաշտպանության վերաբերյալ գիտելիքները, նպաստելու հաշմանդամություն ունեցող երիտասարդների կենսապայմանների բարելավմանն ու հզոր քաղաքացիական հասարակության ձևավորմանը: Հանդիպման ըւնթացքում ներկայացվեց և քննարկվեց Տավուշի մարզի քաղաքացիական գործընկերության հարթակի /ՔԳՀ/ գործունեության կանոնակարգը:

ՔԳՀ նիստի նախագահ ընտրվեց Տավուշի մարզպետի տեղակալ Լևոն Սարգսյանը: